open-index/open-wikipedia-markdown huggingface dataset:
இயற்பிய உயிர் வேதியியல்

**இயற்பிய உயிர் வேதியியல்** (*Physical biochemistry*) உயிர் வேதியியலின் ஒரு கிளையாகும். உயிர் அணுக்களின் இயற்பிய வேதியியலைப் படிக்கப் பயன்படுத்தப்படும் கோட்பாடு, நுட்பங்கள் மற்றும் வழிமுறைகளை இத்துறை கையாளுகிறது. 

உயிர்வேதியியல் எதிர்வினைப் பகுப்பாய்வு மற்றும் உயிரியல் அமைப்புகளின் மாதிரியாக்கல் போன்ற செயல்பாடுகளில் கணித அணுகுமுறைகளையும் இத்துறை பயன்படுத்துகிறது. பெருமூலக்கூறுகளின்  கட்டமைப்பைப் பற்றிய நுண்ணறிவை இயற்பிய உயிர் வேதியியல் துறை வழங்குகிறது, மேலும் வேதியியல் கட்டமைப்புகள் ஓர் உயிரியல் பொருளின் இயற்பியல் பண்புகளை எவ்வாறு பாதிக்கிறது என்பதையும் இத்துறை ஆய்வுகளில் கண்டறிய இயலும். 
 
இயற்பியல் உயிர் வேதியியல் துறை உயிரியல் அமைப்புகளின் ஆய்வுக்கு இயற்பியல் மற்றும் இயற்பியல் வேதியியல் கருத்தாக்கங்களைப் பயன்படுத்துகிறது. ஓர் உயிர் இயற்பியல் வேதியியலாளர் பொதுவாக வேதி வினையின் வீதத்தை ஆய்வு செய்ய, கதிர்வீச்சுடன் மூலக்கூறுகள் கொண்டுள்ள தொடர்பை ஆய்வு செய்ய, கட்டமைப்புகள் மற்றும் பண்புகளை கணக்கிட்டு உயிரியல் அமைப்பை மதிப்பாய்வு செய்ய இயற்பியல் வேதியியலில் பயன்படுத்தப்படும் பல்வேறு நுட்பங்களைப் பயன்படுத்துகிறார். 
## மேற்கோள்கள்

பகுப்பு:உயிர்வேதியியல்
பகுப்பு:இயற்பியல் வேதியியல்
உனக்காகவே வாழ்கிறேன்

***உனக்காகவே வாழ்கிறேன்*** (*Unakkaagave Vaazhgiren*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும்.
கே. ரங்கராஜ் இயக்கிய இத்திரைப்படத்தில் சிவகுமார், நதியா, சுரேஷ் ஆகியோர் நடித்திருந்தனர். 

## நடிகர்கள்
* சிவகுமார்- இரவிசங்கர் 
* நதியா- சித்ரா
* சுரேஷ் - விஜய்
* மேனகா - சகுந்தலா 
* ரவீந்திரன்- விஷ்ணு 
* சின்னி ஜெயந்த் 
* குள்ளமணி 
* இரா. சங்கரன் - கிருஷ்ணமூர்த்தி-  சாஸ்திரியர் 
* செந்தில்- பட்டுக்கோட்டை 
* டைப்பிஸ்ட் கோபு

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல்களை முத்துலிங்கம், கங்கை அமரன், வைரமுத்து ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நதியா நடித்த திரைப்படங்கள்
கார்ல் எர்மான்

**கார்ல் எர்மான்** (Carl Hermann) (ஜெர்மன்: [kaʁl hɛʁman]) (17 ஜூன் 1898 - 12 செப்டம்பர் 1961) ஒரு செருமானிய படிகவியல் பேராசிரியர். சார்லஸ்-விக்டர் மாவ்குயினுடன், ஹெர்மன்-மாவ்குயின் குறியீடு அல்லது சர்வதேச குறியீடு என அழைக்கப்படும் படிகவியல் குழுக்களுக்கான சர்வதேச தரக் குறியீட்டைக் கண்டுபிடித்தார்.

வட செருமானியத் துறைமுக நகரமான வெசர்மண்டேவில் நீண்டகால அமைச்சக குடும்பங்களின் பெற்றோருக்குப் பிறந்த இவர், 1923 ஆம் ஆண்டில் கோட்டிங்கனில் இருந்து முனைவர் பட்டம் பெற்றார், மாக்ஸ் போர்னின் மாணவராகவும், வெர்னர் ஹைசன்பர்க்குடன் சக மாணவராகவும் இருந்தார். ஸ்டுட்கார்ட்டில் பால் பி. எவால்ட் உடன், அவர் வளர்ந்து வரும் படிகவியல் துறையை, குறிப்பாக புறவெளிக் குழுக்களின் ஆய்வை வளர்த்தார், இந்த ஆய்வானது பின்னர் படிகவியல் கட்டமைப்பு அறிக்கைகளாக மாறத் தொடங்கியது, இது அறியப்பட்ட ஒவ்வொரு படிக அமைப்பின் கட்டமைப்பையும் விவரிக்கும் குறிப்புத் தொடராக அமைந்தது.

நாசி கட்சி ஆட்சிக்கு வந்தபோது, ​​கல்வி நிலைகள் மீதான அதன் அரசியல் கட்டுப்பாடுகளை அவர் எதிர்த்தார். சாயத்தொழில்துறை  நிறுவனமான, லுட்விக்ஷாஃபெனில் ஐ.ஜி.ஃபார்பென்வெர்க்குடன் இயற்பியலாளராக ஒரு நிலையை எடுக்கத் தவறிவிட்டார்.  அங்கு அவர் தனது படிக ஆராய்ச்சியைத் தொடர்ந்தார் மற்றும் உயர் பரிமாண இடைவெளிகளில் சமச்சீர்நிலையை ஆய்ந்தார். இரண்டாம் உலகப் போரின்போது, ​​அவரும் அவரது மனைவி ஈவாவும் பல யூதர்களை பெருங்களப்பலியிலிருந்து மறைக்க மற்றும் தப்பிக்க உதவினார்கள், அதற்காக அவர் சிறையில் அடைக்கப்பட்டு மரண தண்டனை விதிக்கப்பட்டார். அவர் செல்வாக்கு மிக்க நண்பர்களைக் கொண்ட ஒரு சிறந்த விஞ்ஞானியாக இருந்ததால், அந்த தண்டனை ஒருபோதும் நிறைவேற்றப்படவில்லை.

போருக்குப் பிறகு, அவர் டார்ம்ஸ்டாட் பல்தொழில்நுட்பம் பற்றி சுருக்கமாக விரிவுரையாற்றினார். பின்னர், 1947 ஆம் ஆண்டில், மார்பர்க் பல்கலைக்கழகத்தில் படிகவியலில் புதிதாக உருவாக்கப்பட்ட பதவியை ஏற்றுக்கொண்டார், அங்கு அவர் படிகவியல் ஆய்வு நிறுவனத்தின் இயக்குநராகி, அதே பதவியில்  இறக்கும் வரை இருந்தார்.

அவர் ஒரு தீவிரமான நண்பர் குழுவைச் சார்ந்தவர் ஆவார். இதன் மூலம், சர்வதேச புரிந்துணர்வை மேம்படுத்துவதற்கு அதிக நேரம் செலவிட்டார்.

ஆகஸ்ட் 1994 இல், செருமானிய படிகவியல் கழகம் (டி.ஜி.கே) கார்ல் எர்மான் பதக்கத்தை நிறுவியது. படிகவியல் அறிவியலுக்கு சிறப்பான பங்களிப்புகளுக்காக பணிபுரிவோருக்கு மிக உயர்ந்த கௌரவமாக இந்த விருது கருதப்படுகிறது.

## வெளி இணைப்புகள்
*IUCr ''Structure Reports'' Online
*Biography at University of Marburg
*Carl Hermann – his activity to save Jews' lives at the Holocaust, at Yad Vashem website

பகுப்பு:1898 பிறப்புகள்
பகுப்பு:1961 இறப்புகள்
பகுப்பு:செருமானிய அறிவியலாளர்கள்
பகுப்பு:செருமானிய இயற்பியலாளர்கள்
தயமின் மோனோபாசுபேட்டு

**தயமின் மோனோபாசுபேட்டு** (*Thiamine monophosphate*) C12H18N4O4PS+ என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். தயமின் வழிப்பெறுதியான இச்சேர்மம் இயற்கையாக பாலில் கிடைக்கிறது.  தயமின் மூலக்கூற்று கட்டமைப்பில் உள்ள எத்தனாலின் ஐதராக்சில் குழுவிற்குப் பதிலாக இங்கு பாசுபேட்டு பதிலீடு செய்யப்பட்டிருக்கும். தயமின் மோனோபாசுபேட்டு ஒரு வலிமையான காரமாகும். 

## மேற்கோள்கள்

பகுப்பு:கரிமபாசுபரசு சேர்மங்கள்
பகுப்பு:தயசோல்கள்
பகுப்பு:பிரிமிடின்கள்
பகுப்பு:உயிர்வேதியியல்
சந்திரசேகரன் குருசாமி

**சந்திரசேகரன் குருசாமி** என்பவர் கவிஞர், ஓவியர், எழுத்தாளர் மற்றும் சிற்பி என பன்முகம் கொண்டவர். இவரை ஓவியர் சந்ரு, சந்ரு மாஸ்டர்  என்றும் அழைப்பார்கள். மதுரை உயர்நீதிமன்றத்தில் உள்ள  மகாத்மா காந்தி சிலை, சென்னை உயர்நீதிமன்றத்தில் உள்ள அம்பேத்கர் சிலை, கல்பாக்கத்தில் உள்ள டாக்டர் ரமணா சிலை போன்ற தமிழகத்தின் பல இடங்களில் இவரது படைப்புகள் வைக்கப்படுள்ளன.

இவர் விருதுநகர் மாவட்டத்தில் பிறந்தவர். சென்னை கவின்கலை கல்லூரியில் படித்தார்.

## வாழ்க்கை வரலாறு
சந்திரசேகர் விருதுநகரில் குருசாமி- மாரியம்மாள் தம்பதிகளுக்கு 04 மே 1951 இல் மகனாகப் பிறந்தார்.

## ஓவியப் பயிற்சிக் கல்லூரி
2015 இல் நெல்லையில் ஓவியப் பயிற்சிக் கல்லூரியை தொடங்கினார். இக்கல்லூரி  நெல்லை மனோன்மணியம் சுந்தரனார் பல்கலைகழகத்துடன்ய இணைந்து செயல்படும் வகையில் உருவாக்கப்பட்டது. இக்கல்லூரி திரைப்பட எடிட்டர் பி‌. லெனின் அவர்களுடன் இணைந்து சந்ரு உருவாக்கியதாகும்.

இக்கல்லூரியில் சிற்பக்கலை இரண்டாண்டு படிப்பாக உள்ளது. படிப்பை முடிக்கும் மாணவர்களுக்கு பல்கலைக்கழகத்தின் பட்டயச் சான்றிதழ் தரப்படுகிறது. சான்றிதழ் பெற்ற மாணவர்கள் கூடுதலாக படிக்க ஒரு ஆண்டு டிப்ளமோ படிப்பும் உள்ளது.

## சிலை படைப்புகள்
சென்னை நகரின் சாலை ரவுண்டானாக்களில் வைக்க புலியாட்டம், சிலம்பாட்டம், கரகாட்டம், பொய்க்கால் குதிரை, மரப்பாச்சி, தெருக்கூத்து, தொழிலாளர் பிரட்சனை ஆகிய சிலைகள் செய்துள்ளார். 
### சிலைகள்
* பகவதி மார்பளவு சிலை, உச்ச நீதிமன்ற நீதிபதி, சோகோ டிரஸ்ட் - மதுரை.
* மகாத்மா காந்தி முழு உருவச் சிலை - மதுரை உயர்நீதிமன்றத்தில் முழு படம்
* அயோத்திதாச பண்டிதரின் மார்பளவு சிலை - (சித்தா ஆராய்ச்சி மையம்)
* டாக்டர் ரமணன் மார்பளவு சிலை, கல்பாக்கம் அணு ஆராய்ச்சி மையம்
* அம்பேத்கர் முழு உருவம், உயர்நீதிமன்றம் மதுரை.

### லெனின் சிலை
சந்ரு உருவாக்கிய லெனின் சிலை திருநெல்வேலியில் அமைக்கப்பட்டுள்ளது. திரிபுராவில் லெனின் சிலை உடைக்கப்பட்ட சம்பவத்தை கேட்டு வருத்தம் கொண்ட நண்பர்களுக்காக,. லெனின் சிலையை சந்ரு உருவாக்கினார். இச்சிலையை கண்டு நல்லகண்ணு, மார்க்சிஸ்ட் கம்யூனிஸ்ட் கட்சியின் அகில இந்திய பொதுச்செயலர் சீத்தாராம் யெச்சூரி போன்றோர் பாராட்டியுள்ளனர்.

## புத்தகங்கள்
* செப்பாடி தப்பாடி - தற்கால கலை குறித்த விமர்சன புத்தகம்
* விண்வெளியில் - நிர்வாணத்தைப் பற்றிய வரைபடங்களைப் பற்றிய புத்தகம்
* சந்ருவின் கவிதை - கவிதை புத்தகம்
* ஓவியம் என்றொரு மேஜிக் - ஆராய்ச்சி ஆவணங்கள் மற்றும் கட்டுரைகள்
* அவன், இவன், வுவன் - சிறுகதைகள்
* தஞ்சை மாநாடு - புத்தகம் வெளியிடுவதற்கான ஆலோசகராக செயல்பட்டார்.

சிறுகதைகள், கவிதைகள் புத்தங்களும், கலை மற்றும் பாரம்பரியம் குறித்தான ஆய்வு அறிக்கைகள் போன்றவற்றையும் எழுதியுள்ளார்.

## விருதுகள்
* முதற்பரிசு - 1993 இல் தேசிய அளவிலானா விருது  - சிறந்த மேடை வடிவமைப்பு - கலாமேளா 
* இரண்டாம் பரிசு - 1996 இல் ஜப்பானில் சர்வதேச பனி சிற்ப திருவிழா
* சிறுகதை விருது - (என்.எல்.சி 2007) நெய்வேலி
* முதல் விருது - 1997 இல் கொழும்பில் தெற்காசிய சுற்றுலா மற்றும் வர்த்தக விழா
* தமிழ்நாட்டின் சிறந்த கலைஞர் 2008 (மக்கள் தொலைக்காட்சி)

## ஆதாரங்கள்


## வெளி இணைப்புகள்
* ஓவியர் சந்ரு பேச்சு - வானம் கலைத்திருவிழா
* ஓவியர் சந்ரு பேட்டி - கலைஞர் தொலைக்காட்சி

பகுப்பு:தமிழக ஓவியர்கள்
பகுப்பு:1951 பிறப்புகள்
பகுப்பு:வாழும் மக்கள்
யாழ்ப்பாணம் மணிக்கூட்டுக் கோபுரம்

**யாழ்ப்பாணம் மணிக்கூட்டுக் கோபுரம்** (*Jaffna Clock Tower*)  என்பது வட இலங்கையின் யாழ்ப்பாணம் நகரில் உள்ள ஒரு மணிக்கூட்டுக் கோபுரமாகும். இது நகரின் அடையாளங்களில் ஒன்றாகத் திகழ்கிறது.  1875இல் வேல்ஸ் இளவரசர் ஆல்பர்ட் எட்வர்ட் பிரித்தானிய இலங்கைக்கு வருகை புரிந்ததை நினைவுகூரும் வகையில் இது கட்டப்பட்டது.   

## வரலாறு
1875 இல் வேல்ஸ் இளவரசர் இலங்கைக்கு வருவார் என்று அறிவிக்கப்பட்டபோது, 'யாழ்ப்பாண இளவரசர் வரவேற்புக் குழு ' ஒன்று அமைக்கப்பட்டது. அவர்கள் 10,000 இலங்கை ரூபாயை நிதியாகத் திரட்டினர்.  1875 திசம்பர் 1 அன்று கொழும்பு வந்த வேல்ஸ் இளவரசருக்கு வழங்க ஒரு வெள்ளி கலசத்தையும் நகைகளையும் வாங்க இந்த நிதி பயன்படுத்தப்பட்டது.  நிதியின் மீதி இருப்பு ரூ. 6,000-ஐ ஒரு நிரந்தர நினைவுச் சின்னத்தைக் கட்டுவதற்கு பயன்படுத்தப்பட வேண்டும் எனவும் முடிவெடுக்கப்பட்டது.   ஜூலை 1, 1880 அன்று யாழ்ப்பாணக் கச்சேரியில் நடைபெற்ற கூட்டத்தில், யாழ்ப்பாண எஸ்ப்ளேனேடில் ஒரு மணிக்கூட்டுக் கோபுரத்தை உருவாக்க இந்த நிதியைப் பயன்படுத்த முடிவு செய்யப்பட்டது.  கோபுரத்தை கட்ட கூடுதலாக 4,000 ரூபாய் உள்ளூர் பங்களிப்பிலிருந்து  திரட்டப்பட்டது.  இந்த கோபுரத்தை அரசாங்க கட்டிடக் கலைஞர் *ஜே. ஜி. இசுமிதர்* என்பவர் வடிவமைத்தார்.  கடிகாரத்தை ஆளுநர் *ஜேம்ஸ் இலாங்டன்* நன்கொடையாக வழங்கினார்.   கடிகார மணி 1882 தேதியிட்டது. 

1980களின் பிற்பகுதியில் உள்நாட்டுப் போரினால் கோபுரம் மோசமாக சேதமடைந்தது. வேல்சு இளவரசர் சார்லசு 1998இல் இலங்கைக்கு வந்தபோது, கோபுரத்தை மீட்டெடுப்பதில் பிரிட்டன் சார்பில் நிதியுதவியை வழங்கினார். பிரிட்ட்டன் அரசு ஒரு மில்லியன் ரூபாயை நன்கொடையாக வழங்கியது. புதுப்பிக்கப்பட்ட கோபுரம் பிரித்தன் உயர் ஸ்தானிகர் லிண்டா டஃபீல்டால் 19 ஜூன் 2002 அன்று   மீண்டும் திறந்து வந்தார்.

## உசாத்துணை

## குறிப்புகள்

* 
* 

## வெளி இணைப்புகள்

பகுப்பு:இலங்கையில் மணிக்கூட்டுக் கோபுரங்கள்
பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
கவுரி சங்கர் தத்தா

**கவுரி சங்கர் தத்தா** (Gouri Sankar Dutta) மேற்கு வங்க மாநிலத்தைச் சேர்ந்த இந்திய அரசியல்வாதி ஆவார். அவர் மேற்கு வங்க சட்டமன்றத்தில் உறுப்பினராக இருந்தார் .  அகில இந்திய திரிணாமுல் காங்கிரசின் உறுப்பினராக தெகட்டா சட்டமன்றத் தொகுதியை பிரதிநிதித்துவப்படுத்தினார்.    2021 மார்ச்சில், அவர் 2021 மேற்கு வங்காள சட்டமன்றத் தேர்தலுக்கான வாய்ப்பு மறுக்கப்பட்டதால் , பச்சு அன்சாடாவுடன் பாரதிய சனதா கட்சியில் சேர்ந்தார்.  அவர் 2821 ஏப்ரல் 28 அன்று COVID-19 தொற்றின் பாதிப்பால் இறந்தார். 

## கல்வி
தத்தா 1970 ஆம் ஆண்டில் கல்கத்தா பல்கலைக்கழகத்தில் இளங்கலை வணிகவியல் பட்டத்தில் தேர்ச்சி பெற்றார். இன்ஸ்டிடியூட் ஆப் சார்ட்டர்ட் அக்கவுன்டன்ட்ஸ் ஆஃப் இந்தியா நிறுவனத்தில் படிப்பையும் மேற்கொண்டார். ஆனால், தேர்வில் அவர் கலந்துகொள்ளவில்லை. 

## மேற்கோள்கள்
 
பகுப்பு:2021 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
கம்லா வர்மா

**கம்லா வர்மா** (Kamla Verma) (1928 - ஜூன் 8 2021)  அரியானா சட்டமன்றத்தில் யமுனா நகர் சட்டமன்றத் தொகுதியிலிருந்து மூன்று முறை (1977-1981, 1987-1991 மற்றும் 1996-2000) சட்டமன்ற உறுப்பினராகத் தேர்ந்தெடுக்கப்பட்டு பணியாற்றிய ஒரு இந்திய அரசியல்வாதியாவார்.

வர்மா குஜ்ரான்வாலாவில் (தற்போதைய பாகிஸ்தானின் பஞ்சாபில் ) பிறந்தார். அவர் ஆயுர்வேதத்தைப் படித்தார். அரசியலில் நுழைவதற்கு முன்பு ஆரிய சமாஜுடன் தொடர்பு கொண்டிருந்தார். அவர் பாரதிய ஜனதா கட்சியின் மாநிலப் பிரிவின் தலைவராகவும், முன்னதாக ஜனசங்கத்தின் தலைவராகவும் இருந்தார். "நெருக்கடி நிலையின்" போது வர்மா 19 மாதங்கள் சிறையில் அடைக்கப்பட்டார். தேவி லால் தலைமையிலான அமைச்சரவை அமைச்சராகப் பணியாற்றினார்.

கொரோனா தொடர்புடைய மியூகோமிகோசிசு காரணமாக வர்மா 20 ஜூன் 2021 அன்று ஹரியானாவின் ஜகத்ரியில் உள்ள ஒரு தனியார் மருத்துவமனையில் இறந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:2021 இறப்புகள்
பகுப்பு:1928 பிறப்புகள்
பகுப்பு:அரியானா சட்டமன்ற பெண் உறுப்பினர்கள்
பகுப்பு:கொரோனாவைரசுத் தொற்றினால் இறந்தவர்கள்
லிலிபெட் மவுண்ட்பேட்டன்-வின்சர்

**லிலிபெட் டயானா மவுண்ட்பேட்டன்-வின்சர்** (*Lilibet Diana Mountbatten-Windsor*, பிறப்பு: 4 சூன் 2021) இளவரசர் ஹாரி, சசெக்சு கோமகன், ரேச்சல் மேகன் மெர்கல் தம்பதியர்களுக்கு மகளாகப் பிறந்தார். இவர் ஐக்கிய இராச்சியத்தின் இரண்டாம் எலிசபெத்ன் பதினொராவது கொள்ளுப் பெயர்த்தியும், பிரித்தானிய சிம்மாசனத்திற்கு அடுத்தடுத்த வரி நிலையில் எட்டாவது இடத்தில் வருகிறார்.

## பிறப்பு மற்றும் குடும்பம்
லிலிபெட் மவுண்ட்பேட்டன்-வின்சர் அமெரிக்க ஐக்கிய நாட்டின் கலிபோர்னியா நகரில் உள்ள சாண்டா பார்பரா குடில் மருத்துவமனையில் ஜுன் மாதம் நான்காம் நாள் 2019 ஆம் ஆண்டு பகல் 11:40 (பசிபிக் நேர வலயம்) மணியளவில் பிறந்தார். இவருக்கு தந்தை வழி கொள்ளு பாட்டி இரண்டாம் எலிசபெத் அவர்களின் குடும்ப செல்லப் பெயரான லிலிபெட் மற்றும் தந்தை வழி பாட்டி இளவரசி டயானா அவர்களின் செல்லப் பெயரான லிலி என்பதை மனதில் கொண்டு அவரின் பெற்றோர்கள் பெயரை சூட்டினர்.

## மேற்கோள்கள்

பகுப்பு:2021 பிறப்புகள்
பகுப்பு:வாழும் மக்கள்
பகுப்பு:பிரித்தானிய அரச குடும்பத்தினர்
இந்திய பொது சுகாதார நிறுவனம், காந்திநகர்

**இந்திய பொது சுகாதார நிறுவனம், காந்திநகர்** (*Indian Institute of Public Health, Gandhinagar*)  இந்தியாவின் குசராத்து மாநிலம் காந்திநகரில் அமைந்துள்ள ஒரு தனியார் பல்கலைக்கழகமாகும். காந்திநகர் இந்திய பொது சுகாதார நிறுவனச் சட்டம் 2015 இன் அடிப்படையில் இந்த பல்கலைக்கழகம் 2015 ஆம் ஆண்டு இந்திய பொது சுகாதார அறக்கட்டளையால் நிறுவப்பட்டது. இந்தியாவில் நிறுவப்பட்டுள்ள ஐந்து இந்தியப் பொது சுகாதார நிறுவனங்களில் இதுவும் ஒன்றாகும்.  பல்கலைக்கழகத் தகுதி வழங்கப்பட்ட முதலாவது இந்தியப் பொது சுகாதார நிறுவனமும் காந்திநகர் இந்தியப் பொது சுகாதார நிறுவனமேயாகும். இப்பல்கலைக்கழகம் முழுமையாக பொது சுகாதாரத்தில் மட்டுமே கவனம் செலுத்துகிறது.  
## வரலாறு
குசராத்து அரசாங்கமும் இந்திய பொது சுகாதார அறக்கட்டளையும் 2007 ஆம் ஆண்டில் இந்த நிறுவனத்தை நிறுவுவதற்கான புரிந்துணர்வு ஒப்பந்தத்தில் கையெழுத்திட்டன. 2008 ஆம் ஆண்டில் குசராத்து மாநிலத்தின்  முதல்வராக இருந்த நரேந்திர மோடி அடிக்கல் நாட்டினார்.  2008 ஆம் ஆண்டில் அகமதாபாத்தில் ஒரு தற்காலிக இடத்தில் நிறுவனம் செயல்படத் தொடங்கியது. 2015 ஆம் ஆண்டு காந்திநகரில் நிரந்தர வளாகம் திறக்கப்பட்டு நிறுவனத்திற்கு பல்கலைக்கழக தகுதியும் வழங்கப்பட்டது. 
## படிப்புகள்
காந்திநகர் இந்திய பொது சுகாதார நிறுவனத்தில் மருத்துவமனை நிர்வாகம் மற்றும் பொது சுகாதாரத்தில் இரண்டு ஆண்டு முதுநிலை பட்டப் படிப்பும் கற்பிக்கப்படுகின்றன. இவை தவிர ஓராண்டு பட்டயப் படிப்பு ஒன்றும்  பல குறுகிய கால தொலைநிலைக் கல்வித்திட்ட படிப்புகளும் கற்பிக்கப்பட்டு வருகின்றன.
   
## மேற்கோள்கள்

பகுப்பு:குசராத்து
பகுப்பு:இந்தியப் பல்கலைக்கழகங்கள்
பகுப்பு:காந்திநகர் மாவட்டம்
ஜாகேஷ்வர் யாதவ்

**ஜாகேஷ்வர் யாதவ்** (*Jageshwar Yadav*) (பிறப்பு: சூலை 11, 1917) ஓர் இந்திய அரசியல்வாதி ஆவார். இந்திய கம்யூனிஸ்ட் கட்சியின் தலைவராக இருந்தார்.  இவர் 1967 முதல் 1971 வரை பண்டா மக்களவைத் தொகுதியைப் பிரதிநிதித்துவப்படுத்தினார். 

யாதவ் முன்னர் இந்திய தேசிய காங்கிரசு கட்சியுடனும், பிரஜா சோசலிச கட்சியுடனும் தொடர்புடையவர்; 1942 ஆம் ஆண்டு வெள்ளையனே வெளியேறு இயக்கத்தில் பங்கேற்று இரண்டு ஆண்டுகள் உட்பட ஐந்து ஆண்டுகள் கடுங்காவல் சிறை தண்டனை அனுபவித்தார்; 1957ஆம் ஆண்டில் PSP தொடங்கிய உணவுப் போராட்டத்தில் பங்கேற்று 14 நாள்கள் சிறையில் அடைக்கப்பட்டார்.      

## மேற்கோள்கள்
 

பகுப்பு:1917 பிறப்புகள்
பகுப்பு:இந்திய அரசியல்வாதிகள்
ஏ. பி. சந்தானராஜ்

**ஏ. பி. சந்தானராஜ்** என்பவர் தமிழக ஓவியர்களுள் ஒருவராவார். ஆன்ட்ரூஸ் பீட்டர் சந்தானராஜ் என்பது முழு பெயர். கும்பகோணம் கவின்கலை கல்லூரி, சென்னை கவின்கலை கல்லூரி ஆகியவற்றில்  முதல்வராக பணிசெய்துள்ளார். நவீன ஓவியங்களை வரைவதில் வல்லுநரான இவருக்கு தமிழக அரசு 1995 இல் கலைமாமணி விருது தந்துள்ளது.

## வாழ்க்கை வரலாறு
சந்தானராஜ் 1932 இல் திருவண்ணாமலையில் பிறந்தார். 1953 இல் சென்னை கவின்கலை கல்லூரியில் படித்து இளங்கலை பட்டம் பெற்றார்.1955 இல் முதுகலை பட்டம் பெற்றார்.  1958 ஆம் ஆண்டு முதல் 1978 வரை சென்னை கவின் கலை கல்லூரியில் ஆசிரியராகப் பணியாற்றினார். 1978 இல் கும்பகோணம் கவின் கலைக்கல்லூரியில் முதல்வராக பணியாற்றினார். 1985 முதல் 1990 வரை சென்னை கவின்கலை கல்லூரியில் முதல்வராதப் பணியாற்றினார்.‌

ஆதிமூலம், ஆர். பி. பாஸ்கரன், சி. டக்ளஸ், ஆர். எம். பழனியப்பன் ஆகியோர் சந்தானராஜின் சீடர்கள். 24 மே 2009 அன்று சந்தானராஜ் உடல்நலக்குறைவு காரணமாக சென்னையில் இறந்தார்.‌

## கண்காட்சிகள்
* தெற்கு கண்காட்சி, வின்யாசா கலைக்கூடம், சென்னை, டெல்லி & பெங்களூர் (2006); 
* தி ஆர்ட் வித், கஸ்தூரி சீனிவாசன் ஆர்ட் கேலரி, கோயம்புத்தூர் (2005); 
* பின்னோக்கி கண்காட்சி, சிஎம்சி கலைக்கூடம் (1990); புது தில்லி (1988) 
* லலித் கலா அகாடமி ஏற்பாடு செய்த பிரேசில் முத்தரப்பு ஆணையராக நியமிக்கப்பட்டார்; 
* காமன்வெல்த் கலை கண்காட்சி, லண்டன் (1967);
* மூன்று இந்திய ஓவியர்கள், பிரித்தானிய கவுன்சில், மெட்ராஸ் (1966)

## விருதுகள்
* கலா ரத்னா விருது, ஏஐஎப்ஏசிஎஸ், புது தில்லி (1997); 
* கலைமாமணி விருது, தமிழக அரசு, மெட்ராஸ் (1995); 
* கலாய் சம்மல் விருது, தமிழ்நாடு (1983); 
* கேரள மாநில விருது (1978);
* மூத்த கலைஞர் விருது, ஏஐஎப்ஏசிஎஸ், புது தில்லி (1962); 
* தங்கப் பதக்கம், இந்தியன் ஃபைன் ஆர்ட்ஸ் சொசைட்டி, கல்கத்தா (1958); 
* தேசிய விருது, லலித் கலா அகாடமி, புது தில்லி (1957 & 1962); 
* முதுகலை படிப்புக்கான இந்திய அரசு உதவித்தொகை (1954-6); 
* தங்கப் பதக்கம், அரசு கலை மற்றும் கைவினைக் கல்லூரி, மெட்ராஸ் (1953)

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* தி நோபில் ஸ்டேஜ் - ஏ.பி. சந்தானராஜ் ஓவியங்கள்
* சபரன் ஆர்ட்

பகுப்பு:தமிழக ஓவியர்கள்
பகுப்பு:1932 பிறப்புகள்
பகுப்பு:2009 இறப்புகள்
பகுப்பு:கலைமாமணி விருது பெற்றவர்கள்
கிறிஸ்டி கோல்ட்ஃபஸ்

**கிறிஸ்டி கோல்ட்ஃபஸ்** (Christy Goldfuss) என்பவர் ஒர் அமெரிக்க அரசாங்க அதிகாரி ஆவார்.  சுற்றுச்சூழல் தரத்திற்கான குழுவில் 2015 முதல் 2017 வரை பராக் ஒபாமா அமெரிக்க அதிபராக இருந்த காலத்தில், அவரது நிர்வாகத்தின் கீழிருந்த தேசிய பூங்கா சேவையின் துணை இயக்குநராகப் பணியாற்றினார்.  அவர் இயற்கை வளங்கள் பற்றிய குழுவில் ஒரு நிருபராகவும், சட்டமன்ற ஊழியராகவும் பணியாற்றினார்.

பூங்கா சேவையில் சேருவதற்கு முன்பு, அவர் அமெரிக்க முன்னேற்றத்திற்கான மையத்தில்  ஒரு தாராளவாத சிந்தனைக் குழுவின் பொது நிலத் திட்டத்தின் தலைவராக இருந்தார்.

பராக் ஒபாமாவின் அதிபர் பதவியின் முடிவைத் தொடர்ந்து, கோல்ட்ஃபஸ் மீண்டும் அமெரிக்க முன்னேற்றத்திற்கான மையத்தில் சேர்ந்தார். அவர் தேசிய உள்கட்டமைப்பு ஆலோசனைக் குழுவில் உறுப்பினராக உள்ளார்.
## மேற்கோள்கள்

பகுப்பு:வாழும் மக்கள்
பகுப்பு:அமெரிக்கர்கள்
பகுப்பு:பெண் அரசியல்வாதிகள்
பகுப்பு:அமெரிக்க அரசியல்வாதிகள்
பா. வெங்கடேசன்

**பா. வெங்கடேசன்** (*Ba. Venkatesan*) பா. வெ என அறியப்படும் இவர் ஒரு பிரபல தமிழ் எழுத்தாளரும், இலக்கிய விமர்சகருமாவார். இவரது பாகீரதியின் மதியம், தாண்டவராயன் கதை போன்றவை விமர்சனரீதியாக பாராட்டப்பெற்ற சிறந்த படைப்புகளாகும். தற்போது இவர் தமிழ்நாட்டில் உள்ள ஒசூரில் வசித்து வருகிறார்.

## ஆரம்ப கால வாழ்க்கை

குழந்தைப் பருவத்தில் தனது பாட்டி சொல்லும் கதைகளைக் கேட்பதில் ஆர்வம் காட்டிய இவர் அக்கதைகளால் மிகவும் ஈர்க்கப்பட்டார். பத்து வயதில் தொடங்கிய கதை கேட்கும் பழக்கம் இவரது தந்தையின் உதவியினால் வாசிக்கும் பழக்கமாகியது. தந்தையின் அலுவலக நூலகத்திலிருந்து வழங்கிய அம்புலிமாமா என்னும் பத்திரிக்கை இவரது வாசிப்பு பழக்கம் அதிகரிக்க உதவியது. மறுபுறம் இவர் தனது பாட்டியிடம் கதை கேட்கவும் தவறவில்லை.

பதினான்கு வயதில் பக்கத்து வீட்டு நண்பர்களில் ஒருவர் மதுரை பொது நூலகத்தை இவருக்கு அறிமுகப்படுத்தினார். நூலகர் வருவதற்கு முன்பே, நூலகத்தை அடைந்து அதன் நுழைவாயிலில் காத்திருப்பதும், நூலகம் மூடும் வரை நூலகத்திலேயே இருப்பதும் விடுமுறை நாட்களில் இவரது பொதுவான பழக்கமாக இருந்தது. சிலசந்தர்ப்பங்களில், இவரது அம்மா நூலகத்தில் இருக்கும் இவருக்கு பயந்து, நூலகர் உதவியுடனேயே இவரை உணவு அருந்துவதற்கு வீட்டிற்கு அழைத்து செல்வார். உணவு சாப்பிடுவதற்காக வீட்டிற்கு அம்மாவுடன் புறப்படுவதற்கு முன்பு, வேறொரு நாள் திரும்பும்போது இவர் படித்த அதே புத்தகத்தைப் பெறுவதற்காக நூலகரிடமிருந்து சத்தியத்தைப் பெற்றுக் கொள்வார்.

இவரை பொறுத்தவரையில், எழுதும் பழக்கம் இந்த காலகட்டதில் தான் தொடங்கியது. இவர் தனது எழுத்து பயணத்தை தொடங்குவதற்கு முன்பு, முத்து காமிக்சு (லயன் காமிக்சு) வெளியிட்ட, வேதாள மாயாவின் காமிக் கீற்றுகளின் தமிழ் மொழிபெயர்ப்பினை அடிப்படையாகக் கொண்டு சில நகைச்சுவை கதைகளை எழுதினார். பின்னர் இவர் தமிழ்வாணனின் கதைகளைப் போன்றே சில கதைகள் எழுதினார்.

கல்லூரியில் பயிலும்போது, பிரபல தமிழ் எழுத்தாளரான சுஜாதாவை பற்றி அறிந்ததற்கு பிறகே இவரது எழுத்தார்வம் அதிகரித்தது.

## நூலியல்
### புதினங்கள்
* தாண்டவரயன் கதை
* பாகீரதியின் மதியம் 
* வாராணசி 

### சிறப்புத் தொகுப்பு

* ராஜா மகள் (மழையின் குரல் தனிமை, ஆயிரம் சாரதா, நீல விதி உட்பட நான்கு புதினங்களும் அடங்கும்)
### சிறுகதைத் தொகுப்பு

* ஒரிஜினல் நியூஸ் ரீல் சிறுகதைகள் 

### கட்டுரைகளின் தொகுப்பு
* உயிர்கள் நிலங்கள் பிரதிகள் மற்றும் பெண்கள்
* கதையும் புனைவும்

## மேற்கோள்கள்

பகுப்பு:தமிழ் எழுத்தாளர்கள்
பகுப்பு:வாழும் மக்கள்
தேப்பெருமாநல்லூர் நாக விசுவநாத சுவாமி கோவில்

அருள்மிகு ஶ்ரீ வேதாந்த நாயகி அம்மன் சமேத அருள்மிகு ஶ்ரீ நாக விஸ்வநாத சுவாமி ஆலயம் தமிழ்நாட்டின் தஞ்சாவூர் மாவட்டத்தில் உள்ள தேப்பெருமாநல்லூரில் அமைந்துள்ளது.

## ஆலய அமைவிடம்
இந்த ஆலயம் கும்பகோணத்திற்கு கிழக்கே 6 கிலோமீட்டர் தொலைவிலும், திருநாகேஸ்வரத்திற்குவடக்கே 1.5 கிலோமீட்டர் தொலைவிலும் அமைந்துள்ளது. ஆலயத்தின் மூலவர் சன்னதி தேன் கலந்த சுண்ணாம்பு சுதையால் ஆனது. ஆலயம் கிழக்கு பக்க நுழைவாயில் கொண்டது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கோயில்கள்
அலி காமெனி

**அலி ஒசெய்னி காமெனி** (*Ali Hosseini Khamenei*, ; 19 ஏப்ரல் 1939 – 28 பெப்ரவரி 2026) ஈரானிய சியா மதகுருவும், அரசியல்வாதியும் ஆவார். இவர் 1989 முதல் 2026 இல் அவர் கொல்லப்படும்வரை ஈரானின் அதியுயர் தலைவராகப் பதவியில் இருந்தார். இவர் முன்னதாக 1981 முதல் 1989 வரை ஈரானின் அரசுத்தலைவராகப் பதவியில் இருந்தார். காமெனியின் 36 ஆண்டு அதியுயர் தலைவராக இருந்த காலம், மத்திய கிழக்கில் மிக நீண்ட காலம் பணியாற்றிய அரசுத்தலைவராகவும், முகம்மத் ரிசா ஷா பஹ்லவிக்குப் பின்னர் மிக நீண்ட காலம் பணியாற்றிய ஈரானியத் தலைவராகவும் அவரை ஆக்கியது.

ஈரானை ஆண்ட பகலவி பேரரசர் முகம்மத் ரிசா ஷா பஹ்லவியை ஆட்சியிலிருந்து தூக்கி எறிய நடைபெற்ற போராட்டத்தின் போது, அலி காமெனி, 6 முறை கைது செய்யப்பட்டார். பின்னர் 3 ஆண்டுகளுக்கு ஈரானை விட்டு நாடு கடத்தப்பட்டார். 1979-இல் நடைபெற்ற ஈரானியப் புரட்சியின் முடிவில் முகம்மத் ரிசா ஷா பஹ்லவி ஈரான் நாட்டை விட்டு துரத்தப்பட்டார். ஈரானில் பகலவி வம்சத்தின் மன்னராட்சி ஒழிக்கப்பட்டு ஈரான் இசுலாமியக் குடியரசு நாடானது.

1980களில் நடைபெற்ற ஈரான் - ஈராக் போரின் போது, அலி காமெனியின் கட்டுப்பாட்டில் ஈரானிய புரட்சிகர காவல் படை செயல்பட்டது.ரூகொல்லா கொமெய்னி ஈரான் நாட்டின் அதி உயர் அதிகாரம் படைத்த ஆன்மீக & அரசியல் தலைவராக இருக்கையில், அலி காமெனி 1981 முதல் 1989 முடிய ஈரான் நாட்டின் அதிபராக தேர்வு செய்யப்பட்டார். 3 சூன் 1989 அன்று ரூகொல்லா கொமெய்னி இறந்த பின்னர், 4 சூன் 1989 அன்று ஈரான் நாட்டின் அறிஞர்கள் மன்றம் கூடி, அலி கொமெனியை இரானின் அதி உயர் அதிகாரம் படைத்த ஆன்மீகம் மற்றும் அரசியல் பதவிக்கு தேர்வு செய்ததது. அலி காமெனி ஈரானின் முப்படைகளையும் கட்டளையிடும் தலைமைத் தலைவர் ஆவார். மேலும் அரசியல் மற்றும் நிர்வாகம்,  வெளியுறவுக் கொள்கை, தேசியத் திட்டங்கள் போன்றவற்றில் இறுதி முடிவு எடுக்கும் அதிகாரம் படைத்தவர் ஆவார்.

ஈரானின் அதியுயர் ஆன்மீகம் மற்றும் அரசியல் தலைவர் எனும் முறையில் அலி காமெனி ஈரான் நாட்டு நிர்வாகம், நீதித்துறை, இராணுவம், செய்தித்தொடர்பு, ஊடகம் மற்றும் நாடாளுமன்றத்தை நேரடியாகவோ அல்லது மறைமுகவோ கட்டுப்படுத்தும் அதிகாரம் கொண்டவர். ஈரானின் காப்பாளர் குழுவால் தேர்வு செய்யப்படும் அறிஞர்கள் குழு வேட்பாளர்கள்,  அதிபர் வேட்பாளர்கள், நாடாளுமன்ற வேட்பாளர்கள்  ஈரானின் அதியுயர் ஆன்மீகம் மற்றும் அரசியல் தலைவர் என்ற முறையில் அலி கொமெனியின் ஒப்புதல் பெற வேண்டும்.

2026 பெப்ரவரி 28 அன்று, ஈரான் மீதான இசுரேல்-அமெரிக்க வான்வழித் தாக்குதலில் காமெனி கொல்லப்பட்டார்.

## இதனையும் காண்க
* ஈரானியப் புரட்சி
* ஈரானின் அதியுயர் தலைவர்
*ரூகொல்லா கொமெய்னி - முதலாவது ஈரானின் அதியுயர் தலைவர்
* ஈரானின் குடியரசுத் தலைவர்கள்
*அசன் ரவ்கானி
*மகுமூத் அகமதிநெச்சாத்
*இப்ராகிம் ரைசி

## குறிப்புகள்

## மேற்கோள்கள்

## உசாத்துணைகள்
* 

## வெளி இணைப்புகள்

* 
* The Office of the Supreme Leader of Iran
* Official English-language Twitter account
;புகைப்படங்கள்
* Pictures in Iran-Iraq War, tarikhirani.ir
* Ali Khamenei gallery in Khamenei's website 
;ஊடகங்கள்
* 
* 
* 
;காணொளிகள்
* Video Archive of Ayatollah Khamenei
* Ayatollah Khamenei in the city of Ardabil reading different poems in Azerbaijani language about Imam Hussein and events in Karbala.

பகுப்பு:1939 பிறப்புகள்
பகுப்பு:2026 இறப்புகள்
பகுப்பு:வான்வழித் தாக்குதலில் கொல்லப்பட்டவர்கள்
பகுப்பு:ஈரானிய அரசியல்வாதிகள்
பகுப்பு:புரட்சியாளர்கள்
பகுப்பு:ஈரான் குடியரசுத் தலைவர்கள்
பகுப்பு:ஈரான் அதியுயர் தலைவர்கள்
சிக்கிம் பல்கலைக்கழகம்

**சிக்கிம் பல்கலைக்கழகம்** (*Sikkim University*) என்பது இந்திய நாடாளுமன்ற சட்டத்தின் கீழ் நிறுவப்பட்ட மத்தியப் பல்கலைக்கழகம் ஆகும். இது கேங்டாக்கில் உள்ளது. இந்த வளாகம் தெற்கு சிக்கிம் மாவட்டத்தின் யாங்காங்கில் கேங்டாக்கிலிருந்து சுமார்  தொலைவில் உள்ளது. இதன் முதல் வேந்தர் மா. சா. சுவாமிநாதன்; முதல் துணைவேந்தர் மகேந்திர பி லாமா.

2008ஆம் ஆண்டில் பல்கலைக்கழகம் சமூக அமைப்பு மற்றும் மானுடவியல் ஆகிய நான்கு துறைகளுடன் தொடங்கப்பட்டது. அமைதி மற்றும் மோதல் ஆய்வுகள் மற்றும் மேலாண்மை; சர்வதேச உறவுகள் / அரசியல்; மற்றும் நுண்ணுயிரியல் துறைகள் நிறுவப்பட்டன. இன வரலாறு, மலை ஆய்வுகள், எல்லை ஆய்வுகள் மற்றும் மலை இசை மற்றும் கலாச்சாரம் போன்ற பாடங்களை உள்ளடக்கிய தனித்துவமான மற்றும் மாநிலத்துடன் தொடர்புடைய பாரம்பரியமற்ற படிப்புகளுடன் மனிதநேயம், உடல் மற்றும் வாழ்க்கை அறிவியல் மற்றும் வனவியல் தொடர்பான பாரம்பரிய படிப்புகளைப் பல்கலைக்கழகம் வழங்குகிறது.

சிக்கிம் மாநிலத்தில் உள்ள அனைத்து கல்லூரிகளும் இந்த பல்கலைக்கழகத்துடன் இணைக்கப்பட்டுள்ளன.

## பள்ளிகள்
பல்கலைக்கழகத்தில் பின்வரும் பள்ளிகள், துறைகள் மற்றும் ஆய்வு மையங்கள் உள்ளன:

* சமூகஅறிவியல் பள்ளி
** பொருளாதாரத் துறை
** வரலாற்றுத் துறை
** சட்டத் துறை
** சர்வதேச உறவுகள் துறை
** அரசியல் அறிவியல் துறை
** சமூகவியல் துறை
** அமைதி மற்றும் மோதல் ஆய்வுகள் மற்றும் மேலாண்மைத் துறை
* உயிரியல் பள்ளி
** தாவரவியல் துறை
** தோட்டக்கலைத் துறை
** நுண்ணுயிரியல் துறை
** விலங்கியல் துறை
* இயற்பியல் அறிவியல் பள்ளி
** வேதியியல் துறை
** கணினி பயன்பாடுகள் துறை
** புவியியல் துறை
** கணிதத் துறை
** இயற்பியல் துறை
* மொழி மற்றும் இலக்கியப் பள்ளி
** பூட்டியா துறை
** சீனத் துறை
** ஆங்கிலத் துறை
** இந்தி துறை
** லெப்சா துறை
** லிம்பு துறை
** நேபாளி துறை
* மனித அறிவியல் பள்ளி
** மானிடவியல் துறை
** புவியியல் துறை
** உளவியல் துறை
* தொழில்முறை ஆய்வுகள் பள்ளி
** வணிகத் துறை
** கல்வித்துறை
** மேலாண்மைத் துறை
** இசைத் துறை
** வெகுஜன தொடர்புத் துறை
** சுற்றுலாத் துறை

## இணைவுபெற்ற கல்லூரிகள்

* தம்பர் சிங் கல்லூரி, 6வது மைல் சம்தூர், தடோங், கிழக்கு சிக்கிம்
* அரசுக் கல்லூரி, ரெனாக் கிழக்கு சிக்கிம்
* அரசு தொழிற்கல்வி கல்லூரி, டென்டாம், மேற்கு சிக்கிம்
* நம்ச்சி அரசு கல்லூரி, தெற்கு சிக்கிம்
* நர் பகதூர் பண்டாரி அரசுக் கல்லூரி, தடோங், கிழக்கு சிக்கிம்
* சிக்கிம் அரசுக் சட்டக் கல்லூரி புர்டுக், கிழக்கு சிக்கிம்
* சிக்கிம் அரசுக் கல்லூரி புர்டுக், கிழக்கு சிக்கிம்
* சிக்கிம் அரசுக் கல்லூரி, கியால்ஷிங், மேற்கு சிக்கிம்
* சிக்கிம் அரசுக் அறிவியல் கல்லூரி, சகுங், மேற்கு சிக்கிம்
* கர்கமயா கல்வியியல் கல்லூரி
* இலயோலா கல்வியியல் கல்லூரி
* சிக்கிம் அரசு கல்வியியல் கல்லூரி
* அரசு மருந்தியல் கல்லூரி
* இமயமலை மருந்தியல் நிறுவனம், மஜிதர், கிழக்கு சிக்கிம்
* அரசு செவிலியர் கல்லூரி, சிக்கிம் 
* நமிகல் திபெத்திய நிறுவனம்
* அறிவியல் மற்றும் தொழில்நுட்ப நிறுவனம்

## மேற்கோள்கள்

## வெளி இணைப்புகள்
* 

பகுப்பு:இந்திய நடுவண் பல்கலைக்கழகங்கள்
காமதேனு பல்கலைக்கழகம்

**காமதேனு பல்கலைக்கழகம்** (*Kamdhenu University*) என்பது இந்தியாவின் குஜராத்தின் காந்திநகரில் அமைந்துள்ள விவசாய பல்கலைக்கழகமாகும். இது அரசு சார்ந்த நிறுவனமாகும். இது குஜராத் அரசின் 2009ஆம் ஆண்டு காமதேனு பல்கலைக்கழக சட்டத்தால் நிறுவப்பட்டது. இது பால் பண்ணை அறிவியலில் கவனம் செலுத்துகிறது.

## வரலாறு
1984ஆம் ஆண்டு குசராத்தில் கால்நடை பல்கலைக்கழகம் ஒன்றைப் பால் பொருட்கள் உற்பத்தியினை முன்னிலைப்படுத்தி நிறுவுவதற்கான முன்மொழிவினை, வர்கீஸ் குரியன் குசராத் வேளாண் பல்கலைக்கழக துணைவேந்தராக பணியாற்றியபோது முடிவு செய்யப்பட்டது. ஆனால் இவர் துணைவேந்தர் பதவியை ராஜினாமா செய்தபோது அந்த திட்டம் கைவிடப்பட்டது. பின்னர் இரண்டாவது முறையாகக் குஜராத் அரசு 1996-97ஆண்டில் எடுத்த நடவடிக்கையில் எவ்வித முன்னேற்றமும் ஏற்படவில்லை. ஆனால் குஜராத் முதல்வராக நரேந்திர மோதி பதவிவகித்தபோது அவரின் ஆதரவோடு 2009ஆம் ஆண்டு காமதேனு பல்கலைக்கழக சட்டம் மூலம் இந்த பல்கலைக்கழகம் நிறுவப்பட்டது. எம். சி. வர்சனேயா இதன் முதல் துணைவேந்தராக 2014ல் நியமிக்கப்பட்டபோது தான், பல்கலைக்கழகம் முறைப்படிச் செயல்படத் தொடங்கியது.

இப்பல்கலைக்கழகம் கால்நடை மற்றும் விலங்கு அறிவியலில் கவனம் செலுத்துவதற்காக உருவாக்கப்பட்டபோது, இரண்டு கல்லூரிகள் மட்டுமே இதன் கீழ் செயல்பட்டன. இரண்டுமே பால் பண்ணை அறிவியல் தொடர்பான கல்லூரிகளாகும். 2017ஆம் ஆண்டில், இது கால்நடை மற்றும் மீன்வள அறிவியல் கல்லூரிகளை மாநிலத்தின் பிற பல்கலைக்கழகங்களிலிருந்து மாற்றுவதற்கான முறையான கோரிக்கைகளுக்கு வழிவகுத்தது. இந்திய வேளாண் ஆராய்ச்சி குழுமம் (ஐ.சி.ஏ.ஆர்) அங்கீகாரத்தைப் பெறுவதற்கும் இந்த நடவடிக்கை அவசியமாக இருந்தது. இருப்பினும், இந்த கோரிக்கைக்கு மற்ற பல்கலைக்கழக துணைவேந்தர்கள் கடும் எதிர்ப்பினைத் தெரிவித்தனர். இது பல்கலைக்கழகத்தைக் கலைப்பதற்கான பரிந்துரைக்கும் வழிவகுத்தது. 2018ஆம் ஆண்டில் என்.எச்.செலவாலா பல்கலைக்கழகத்தின் துணைவேந்தராக பதவியேற்றபின் செப்டம்பர் 2020இல் 11 கல்லூரிகளைப் பல்கலைக்கழகத்திற்கு மாற்றுவதற்கான மசோதா நிறைவேற்றப்பட்டது.

## மேற்கோள்கள்


## வெளி இணைப்புகள்
* 

பகுப்பு:குஜராத்திலுள்ள பல்கலைக்கழகங்கள்
பகுப்பு:வேளாண்மை ஆய்வு நிலையங்கள்
பீட்டர் மில்னர்

**பீட்டர் மில்னர்** (*Peter Milner*)  கனடாவைச் சேர்ந்த நரம்பியல் விஞ்ஞானியாவார். 1919 ஆம் ஆண்டு சூன் மாதம் 13 ஆம் தேதியன்று இவர் பிறந்தார். கனடிய நரம்புசார் உளவியலாளர் பிரெண்டா மில்னர் இவருடைய மனைவியாவார். இங்கிலந்தின் இயோர்க்சயர் மாகாணத்தில் பீட்டர் பிறந்தார். 1944 ஆம் ஆண்டு மில்னர்   கனடாவுக்குச் செல்வதற்கு முன்பு வரை  பிரித்தானிய விமானப் பாதுகாப்பு ஆராய்ச்சி மற்றும் மேம்பாட்டு நிறுவனத்தில் பணியாற்றி கொண்டிருந்தார்.

பீட்டர் ஒரு மின் பொறியியலாளராக இருந்தார், ஆனால் பிரெண்டா மெக்கில் பல்கலைக்கழகத்தில் நரம்பியல் அறிவியல் படித்துக் கொண்டிருந்த போது இவருக்கும் நரம்பியல் அறிவியலில் ஆர்வம் வந்தது. பிரெண்டாவுக்கு கற்பித்த அதே மேற்பார்வையாளரின் கீழ் பீட்டரும் கல்வி கற்று நரம்பியல் அறிவியல் பட்டதாரியானார்.
 
பின்னர் மெக்கில் பல்கலைக்கழகத்தில் பாடம் கற்பிக்கவும் தொடங்கினார். இயேம்சு ஓல்ட்சுடன் இணைந்து, 1954 ஆம் ஆண்டு மூளையில்  மின் தூண்டல் அல்லது இன்ப மையம் நடத்தை நடவடிக்கைகளுடன் தொடர்பு கொண்டு செயல்படுவதைக் கண்டுபிடித்த பெருமைக்குரியவரானார். இக்கண்டுபிடிப்பு நரம்பியல் சமூகத்தில் மிகுந்த ஆர்வத்தை உருவாக்கியது. கற்றல் மற்றும் நினைவகத்தின் நரம்பியல் பற்றிய குறிப்பிடத்தக்க ஆராய்ச்சிகளுக்கு இது அடிப்படையாக அமைந்தது.  போதைப் பழக்கத்தின் நரம்பியல் அடிப்படையை நன்கு புரிந்துகொள்ள வழிவகுத்தது.

2005 ஆம் ஆண்டு கனடிய உளவியல் சங்கம் உளவியலுக்கான புகழ்பெற்ற வாழ்நாள் பங்களிப்புகளுக்காக பீட்டர் மில்னருக்கு தங்கப் பதக்கத்தை வழங்கிச் சிறப்பித்தது.

மில்னர் 2018 ஆம் ஆண்டு சூன் மாதம் 2 ஆம் தேதியன்று காலமானார். 
## மேற்கோள்கள்

பகுப்பு:1919 பிறப்புகள்
பகுப்பு:2018 இறப்புகள்
பகுப்பு:நரம்பியல்
பகுப்பு:அறிவியலாளர்கள்
பகுப்பு:கனடிய அறிவியலாளர்கள்
சாக் கிராலி

**சாக் கிராலி (Zak Crawley)** (பிறப்பு: 3 பெப்ரவரி 1998) ஓர் இங்கிலாந்து துடுப்பாட வீரர் ஆவார். இவர் கென்ட் கவுண்டி துடுப்பாட்ட அணியில் விளையாடுகிறார். தென்கிழக்கு லண்டனில் உள்ள பிரோலேயில் பிறந்தார்.

## ஆரம்ப கால வாழ்க்கை

### சர்வதேச போட்டிகள்

## மேற்கோள்கள்

பகுப்பு:விசுடென் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1998 பிறப்புகள்
இந்திய செவிலிய மன்றம்

**இந்திய செவிலிய அவையம்** (*Indian Nursing Council*) என்பது இந்தியாவில் செவிலியர்கள் மற்றும் செவிலியர் கல்விக்கான தேசிய ஒழுங்குமுறை அமைப்பாகும். இது இந்திய நாடாளுமன்றத்தின் 1947ஆம் ஆண்டு இந்தியச் செவிலியர் அவையச் சட்டத்தின் பிரிவு 3(1)இன் கீழ் நடுவண் அரசால் அமைக்கப்பட்ட சுகாதாரம் மற்றும் குடும்ப நலத்துறை அமைச்சகம் (இந்திய அரசு)கீழ் செயல்படும் தன்னாட்சி அமைப்பாகும். 1947 முதல் இந்தியச் செவிலியர் அவையச் சட்டம் சிறுசிறு திருத்தங்களுக்கு உட்பட்டுள்ளது. இதன் விளைவாக இந்தியாவில் பதிவுசெய்யப்பட்ட செவிலியர்களின் மன உறுதியைப் பாதித்த பல முரண்பாடுகள், குறிப்பாகத் தனியார் துறையில் பயிற்சி பெற்றவர்கள் குறைகள் களையப்பட்டன. இந்தச் சட்டத்தின் கடைசி திருத்தம் 2006ஆம் ஆண்டில் "**செவிலியர் கல்வியில் சீரான தன்மையை**" வழங்குவதாகும்.

## செயல்பாடுகள்

* இந்தியாவில் **செவிலியர் தகுதிகளை அங்கீகரித்தல்.**(10.1)
* **செவிலியர் தகுதி வழங்குதல்**: பொது செவிலியர், மருத்துவச்சி, சுகாதார வருகை அல்லது பொதுச் சுகாதார செவிலியர் தகுதியினை அளிக்கிறது.(10.2)
* குழுமத்தில் எந்தவொரு அதிகாரத்துடனும் [இந்தியாவின் எந்தவொரு பிரதேசத்திலும் இந்த சட்டம் நீட்டிக்கப்படாத அல்லது வெளிநாட்டு நாடு] பேச்சுவார்த்தைகளில் ஈடுபடலாம், இது அத்தகைய பிரதேசத்தின் அல்லது நாட்டின் சட்டத்தின் மூலம் செவிலியர் மருத்துவச்சிகள் அல்லது சுகாதார பார்வையாளர்களின் பதிவேட்டைப் பராமரிக்க ஒப்படைக்கப்பட்டுள்ளது; செவிலியர் தகுதிகளை அங்கீகரிப்பதற்கான பரஸ்பர திட்டத்தைத் தீர்ப்பதற்கு.(10.3)
* இந்தியச் செவிலியர் மன்றம், படிப்பு மற்றும் பயிற்சி மற்றும் தேர்வுகள் குறித்த தகவல்கள் தேவைப்படும் வழங்க அதிகாரம் உள்ளது. (12)
* பயிற்சி நிறுவனமாக அங்கீகரிக்கப்பட்ட எந்தவொரு நிறுவனத்தையும் பரிசோதிக்கவும், இந்தியாவில் அங்கீகரிக்கப்பட்ட தகுதி அல்லது அங்கீகரிக்கப்பட்ட உயர் தகுதிகளை வழங்குவதற்காக நடத்தப்படும் தேர்வுகளில் கலந்து கொள்ளவும்.(13)
* **அங்கீகாரத்தைத்** **திரும்பப் பெறுதல் <sup>(14)</sup> :** செவிலியர்கள், மருத்துவச்சிகள் அல்லது சுகாதார பார்வையாளர்களுக்குப் பயிற்சி அளிப்பதற்காக மாநில குழுமத்தால் அங்கீகரிக்கப்பட்ட ஒரு நிறுவனத்தைத்  திரும்பப் பெறலாம்.
* **ஒழுங்குமுறைகளைச் செய்வதற்கான அதிகாரம் <sup>(16)</sup> :** இந்தச் சட்டத்தின் விதிகளைச் செயல்படுத்த பொதுவாக இந்திய நர்சிங் மன்றச் சட்டத்துடன் முரண்படாத விதிமுறைகளை ஏற்படுத்தவும், குறிப்பாக மேற்கூறிய அதிகாரங்களின் பொதுவான தன்மைக்கு எந்தவித பாரபட்சமும் இல்லாமல் செயல்படுத்துதல்.

## மாநில அளவிலான செவிலிய குழுமங்கள்
பதிவுசெய்யப்பட்ட பல மாநில அளவிலான செவிலிய மன்றங்கள் உள்ளன. இந்த மாநில மன்றங்களுக்குத் தன்னாட்சி உரிமைகள் வழங்கப்பட்டுள்ளன.

## மேலும் காண்க

* இந்தியாவில் செவிலியம்

## மேற்கோள்கள்

 

## வெளி இணைப்புகள்

* அதிகாரப்பூர்வ வலைத்தளம் 
பகுப்பு:Coordinates not on Wikidata
பகுப்பு:மருத்துவம் தொடர்பான குறுங்கட்டுரைகள்
பகுப்பு:செவிலியம்
நைல் ஆற்றின் புரைகள்

**நைல் ஆற்றின் புரைகள்** (**Cataracts of the Nile**) என்பது சூடான் நாட்டின் கார்ட்டூம் மற்றும் தெற்கு எகிப்தின் அஸ்வான் இடையே நைல் நதி பாயும் போது 6 இடங்களில் ஆழமற்ற பகுதிகளில் பாறைகள் மற்றும் கற்களிடையே  மெதுவாகப் பாய்கின்ற காரணத்தினால் இதனை நைல் ஆற்றின் புரைகள் என்பர். இப்பகுதியில் நைல் ஆற்றின் நீர்  சிறிய கற்பாறைகள் மற்றும் கற்களால் நதி படுகையில் இருந்து வெளியேறுகிறது. இதனால் நைல் ஆற்றின் நடுவே பல பாறைத் தீவுகள் உண்டாகிறது. இதனால் இந்த வெள்ளை நைல் ஆற்றின் நீரோட்டம் மெதுவாகச் செல்வதுடன், நைல் ஆறும் ஆழமற்றும் உள்ளது.

## நைல் ஆற்றின் 6 புரைகள்
வடக்கிலிருந்து தெற்கே:
### [[எகிப்து|எகிப்தில்]]
* தெற்கு எகிப்தில் நைல் ஆற்றின் முதல் புரை அஸ்வான் பகுதியை கடந்து செல்கிறது. (). இவிடத்தில் நைல் நதியின் குறுக்கே அஸ்வான் அணை கட்டப்பட்டுள்ளது.

### [[சூடான்|சூடானில்]]
* இரண்டாவதும், பெரியதுமான நைல் ஆற்றின் புரை சூடான் நாட்டின் நூபியா பகுதியில் () அமைந்துள்ளது. தற்போது இப்புரை நாசர் ஏரியில் அமிழ்ந்துள்ளது. 
*மூன்றாவது புரை சூடான் நாட்டின் நூபியாவின் தோம்போஸ் எனுமிடத்தில் () அமைந்துள்ளது.
*நான்காவது புரை தார் அல்-மனசிர் பாலைவனத்தில் () உள்ளது. 2008-ஆம் ஆண்டு முதல் இப்பகுதி மெரோவி அணையில் அமிழ்ந்துள்ளது.  
*ஐந்தாவது புரை நைல் ஆறும், அத்பாரா ஆறும் கூடுமிடத்தில் () அமைந்துள்ளது. 
*ஆறாவது புரை நைல் ஆறு () சபாலுகா மற்றும் புளுடோன் பகுதிகளை கடந்து செல்கிறது.

## படக்காட்சிகள்

File:Nile_First_Cataract_R03.jpg|நைல் நதியின் முதல் புரை 
File:"Second Cataract Of Nile" - -26 LACMA M.2008.40.978 (2 of 2).jpg|நைல் நதியின் இரண்டாம் புரை 
File:ThirdCataract.jpg|மூன்றாம் புரை 
File:Nile sunset dar almanasir.JPG|நான்காம் புரை
File:5emeCataracte Soudan.jpg|ஐந்தாம் புரை
File:Cataract6.jpg|ஆறாம் புரை 


## மேற்கோள்கள்

## வெளி இணைப்புகள்
* Physiography of Nile River
* First Cataract in Aswan – Video

பகுப்பு:நைல் ஆறு
பகுப்பு:எகிப்தின் புவியியல்
பகுப்பு:சூடானின் புவியியல்
ரூபாடாய் பாடீல் நிலங்கேகர்

**பாட்டீல் ரூபாடாய் திலிபிராவ் நிலங்கேகர்** (பிறப்பு 4 ஜூன் 1957) இந்தியாவின் 14 வது மக்களவையில் உறுப்பினராக இருந்தார். மகாராஷ்டிராவின் லாத்தூர் தொகுதியிலிருந்து மக்களவைக்குத் தேர்ந்தெடுக்கப்பட்ட இவர் பாரதிய ஜனதா கட்சியின் உறுப்பினராக உள்ளார்.

அவர் மகாராஷ்டிராவின் முன்னாள் முதல்வர் சிவாஜிராவ் பாட்டீல் நிலங்கேக்கரின் மருமகள் . மகாராஷ்டிராவில் தேவேந்திர பத்னாவிசு தலைமையிலான பாரதிய ஜனதா கட்சியின் அரசில் 2016 ஆம் ஆண்டில் அவரது மகன் சம்பாஜி பாட்டீல் நிலங்கேகர் அமைச்சராக நியமிக்கப்பட்டார்.

## குறிப்புகள்

பகுப்பு:14வது மக்களவை உறுப்பினர்கள்
பகுப்பு:1957 பிறப்புகள்
பகுப்பு:வாழும் மக்கள்
தி. கே. ராஜா

**தி. கே. ராஜா** (*D. K. Raja*) என்பவர் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 1952 தேர்தலில் திருவில்லிபுத்தூர் தொகுதியிலிருந்து சுயேச்சை வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். இத்தொகுதியில் வெற்றி பெற்ற இருவரில் ஒருவராக இவர் இருந்தார், மற்றவர் இந்திய தேசிய காங்கிரஸ் வேட்பாளர் அ. வைகுந்தம்.

## மேற்கோள்கள்
 


பகுப்பு:1 ஆவது தமிழ்நாடு சட்டமன்ற உறுப்பினர்கள்
லாபிசு

**லாபிஸ்** (மலாய்; ஆங்கிலம்: *Labis*; சீனம்: 拉美士; ஜாவி: لابيس) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம். இந்த நகரத்திற்கு முக்கிம் தகுதி வழங்கப்பட்டு உள்ளது.  

தீபகற்ப மலேசியாவின் பழைய வடக்கு-தெற்கு கூட்டரசு நெடுஞ்சாலை, லாபிசு நகரின் வழியாகச் செல்கிறது. அந்த வகையில் சிங்கப்பூர்; ஜொகூர் பாரு மாநகரங்களுக்குப் பயணிப்பவர்கள் இந்த நகரைக் கடந்து செல்ல வேண்டும்.

தவிர மலேசியாவின் முதன்மைத் தொடருந்து சேவையான மலாயா தொடருந்து நிறுவனம் *(Keretapi Tanah Melayu (KTM)*, தெற்கில் இருக்கும் ஜொகூர் மாநிலத் தலைநகர் ஜொகூர் பாரு நகருடன் இந்த நகரத்தை இணைக்கின்றது.

1900-ஆம் ஆண்டுகளில் இந்த நகரத்தின் சுற்றுப் பகுதிகளில் காபி, தேயிலை, ரப்பர் தோட்டங்கள் திறக்கப்பட்டன. அந்தத் தோட்டங்களில் பணி புரிவதற்காகத் தமிழ்நாட்டில் இருந்து ஆயிரக் கணக்கான தமிழர்கள் அழைத்து வரப் பட்டார்கள் இந்த நகரில் சீனர்கள் அதிகமாக வாழ்ந்தாலும், தமிழர்களின் நடமாட்டத்தையும் அதிகமாகக் காணலாம்.

## வரலாறு

முன்பு காலத்தில், கம்போங் பாயா மேரா (*Kampung Paya Merah*) என்று அழைக்கப்படும் ஒரு சிறிய கிராமமாக லாபிஸ் இருந்தது. அங்குள்ள ஒரு நதியில் நன்னீர் ஆமைகளுக்குப் பிடித்தமான புற்கள் இருந்தன. அந்தப் புற்களை நன்னீர் ஆமைகள் மிகவும் விரும்பிச் சாப்பிட்டன. 

நன்னீர் ஆமைகளுக்கு (மலாய் மொழியில் லாபி லாபி (*Labi-labi*) என்றுபெயர். இந்த நன்னீர் ஆமைகளில் இருந்துதான் இந்த இடத்திற்கு லாபீஸ் (*Labis*) என்று பெயர் வந்தது.

### நன்னீர் ஆமைகள்

20-ஆம் நூற்றாண்டின் முற்பகுதியில், சிகாமட் மாவட்டத்தில் புதிய பகுதிகளை உருவாக்க பிரித்தானிய அதிகாரிகள் வந்தனர். அந்தக் கட்டத்தில் அந்த நன்னீர் ஆமைகளைப் பார்த்து வியப்பு அடைந்தனர். 

அவர்களின் பிரிட்டன் நாட்டில் அப்படிப்பட்ட நன்னீர் ஆமைகள் இல்லை. அதனால் அந்த ஆமைகளை *லாபி லாபி* என்று அழைத்தனர். காலப் போக்கில் அந்தப் பெயர் அப்படியே அந்த இடத்திற்கும் ஒட்டிக் கொண்டது. அதன் பின்னர் பிரித்தானிய அதிகாரிகள் அவர்களின் கடிதப் போக்குவரத்துகளில் அந்த இடத்தை லாபிஸ் என்று குறிப்பிட்டனர்.

## லாபிஸ் தமிழ்ப்பள்ளி

லாபிஸ் நகரில் ஒரே ஒரு தமிழ்ப்பள்ளி உள்ளது. அதன் பெயர் லாபிஸ் தமிழ்ப்பள்ளி. இந்தப் பள்ளியில் 112 மாணவர்கள் பயில்கிறார்கள். 16 ஆசிரியர்கள் பணியாற்றுகிறார்கள். 2022-ஆம் ஆன்டு மலேசியக் கல்வியமைச்சு வெளியிட்ட புள்ளிவிவரங்கள். 

### 35 தங்கப் பதக்கங்கள் சாதனை

2020 சூன் முதலாம் தேதியில் இருந்து 2020 அக்டோபர் 31-ஆம் தேதி வரையில் நடைபெற்ற எத்திக் (E –Thic) எனப்படும் அனைத்துலகப் புத்தாக்க அறிவியல் கண்டுபிடிப்பு மற்றும் ஆசிய பசிபிக் பசுமை புத்தாக்கப் போட்டியில், லாபிஸ் தமிழ்ப்பள்ளி 35 தங்கப் பதக்கங்களை வென்று சாதனைப் படைத்தது.

இணையம் வாயிலாக நடத்தப்பட்ட அப்போட்டியில், 30 மாணவர்களைக் கொண்ட 6 குழுக்களும், 5 ஆசிரியர்களைக் கொண்ட ஒரு குழுவும் பங்கேற்றன. அப்போட்டியில்,  மறுசுழற்சி பொருட்களின் மூலமாக உருவாக்கப்பட்ட கண்டுப்பிடிப்புகள் இடம்பெறச் செய்யப்பட்டன.

நாட்டிலுள்ள அனைத்து வகைப் பள்ளிகளும் பங்கெடுத்துக் கொண்ட அப்போட்டியில், பல்வேறு பிரிவுகளில் லாபிஸ் தமிழ்ப்பள்ளியின் 7 கண்டுபிடிப்புகள், போட்டி ஏற்பாட்டாளர்களின் அங்கீகாரத்தைப் பெற்றன.

## சான்றுகள்

## மேலும் காண்க
* மலேசிய மாவட்டங்கள்
* ஜொகூர் மாவட்டங்கள்

## வெளி இணைப்புகள்
* https://web.archive.org/web/20070311011610/http://labis.idesa.net.my/

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:சிகாமட் மாவட்டம்
பகுப்பு:ஜொகூர் மாநிலத்தில் உள்ள நகரங்கள்
பகுப்பு:மலேசியாவின் உள்ளாட்சி மன்றங்கள்
எத்தில் ஈரசோவசிட்டேட்டு

**எத்தில் ஈரசோவசிட்டேட்டு** (*Ethyl diazoacetate* ) என்பது N=N=CHC(O)OC2H5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஈரசோ சேர்மமாகவும் கரிம வேதியியல் வினைப்பொருளாகவும் இச்சேர்மம் கருதப்படுகிறது. 1883 ஆம் ஆண்டு தியோடர் கர்ட்டியசு எத்தில் ஈரசோவசிட்டேட்டைக் கண்டுபிடித்தார். கிளைசின்னின் எத்தில் எசுத்தருடன் சோடியம் நைத்திரைட்டையும் நீரிலுள்ள சோடியம் அசிட்டேட்டையும் சேர்த்து வினைபுரியச் செய்து எத்தில் ஈரசோவசிட்டேட்டு தயாரிக்கப்படுகிறது.
 
ஒரு கார்பீன் முன்னோடிச் சேர்மமாக  ஆல்க்கீன்களின் வளையபுரோப்பேனாக்கல் வினையில் எத்தில் ஈரசோவசிட்டேட்டு பயன்படுத்தப்படுகிறது.
 
சேர்மம் ஓர் அபாயகரமான வேதிப் பொருளாக இருந்தாலும், துரோவன் என்ற வணிகப் பெயரில் விற்கப்படும் திரோவாபுளோக்சசின் என்ற நுண்ணுயிர்க்கொல்லி  முன்னோடியாக இரசாயனத் தொழிலில் பயன்படுத்தப்படுகிறது. பாதுகாப்பான தொழில்துறை கையாளுதலுக்கான நடைமுறைகள் வெளியிடப்பட்டுள்ளன. 

பிஐ-4752 என்ற முதன்மை இயக்கி மருந்து தயாரிப்பில் எத்தில் ஈரசோவசிட்டேட்டு பயன்படுகிறது. இம்மருந்து சமீபத்தில் கண்டுபிடிக்கப்பட்ட 5எச்டி2சி என்ற முதன்மை இயக்கி மருந்தைக் காட்டிலும் உயர்ந்ததாகும். 
## மேற்கோள்கள்

பகுப்பு:எத்தில் எசுத்தர்கள்
பகுப்பு:ஈரசோ சேர்மங்கள்
சுவர்ணா மேத்யு

**சுவர்ணா மேத்யூ** என்பவர்  ஓர் இந்திய திரைப்பட நடிகை ஆவார். இவர் குறிப்பாக தென்னிந்திய திரைப்படங்களில் நடித்து வருகிறார். 1990 களில் மலையாள, கன்னட படங்களில் ஒரு  முன்னணி நடிகையாக இருந்தார். இவர் சில தமிழ், தெலுங்கு, இந்தி திரைப்படங்களிலும் நடித்துள்ளார்.  இவர்  விஷ்ணுவர்தனுடன் கில்லாடிகளு, ஜெயராமுடன் சுதினம் சுமனுடன் நாயாதுகாரி குடும்பம் போன்ற படங்களில் நடித்துள்ளார். மேலும் இவர்  மிதுன் சக்கரவர்த்தி படங்களான  டோ நம்ப்ரி, மேரி அதாலத், சுல்தான், சன்யாசி மேரா நாம் ஆகிய படங்களில் நடித்துள்ளார்.

திரையுலகிலிருந்து ஒதுங்கி இருந்த இவர் 2012 இல் மலையாளத் திரைப்படமான *சட்டகாரி* படத்தின் வழியாக மீண்டும் நடிக்க வந்தார்.

## தனிப்பட்ட வாழ்க்கை
கேரளத்தின் பாலாவில் மேத்யூ மற்றும் எல்சம்மாவின் நான்கு குழந்தைகளில் இளையவராக  **சுவர்ணா** பிறந்தார். சுவர்ணாவுக்கு  சாஜி, சிபி என்ற இரண்டு சகோதரர்களும்,  சுவப்னா என்ற  ஒரு சகோதரியும் உண்டு. சுவர்ணா 1992 ஆம் ஆண்டில் மிஸ் கேரளா பட்டத்தை வென்றார், அது திரையுலகில் நுழைய இவருக்கு வழி வகுத்தது. மலையாளத் திரைப்படமான *வலயம்* படத்திற்குப் பிறகு இவர் புகழ் பெற்றார். இவர் 2003 இல் வர்கீஸ் ஜேக்கப்பை மணந்தார், இந்த இணையருக்கு ஜேக்கப் என்ற ஒரு மகனும்,   ஜியா என்ற ஒரு மகளும் உள்ளனர். இவர் தன் குடும்பத்துடன் அமெரிக்காவின் பிலடெல்பியாவில் குடும்பத்துடன் குடியேறினார்.

## பகுதி திரைப்படவியல்

* *[[தாய் மனசு]]* (1994)... அன்னலட்சுமி
* *[[கிழக்கு மலை]]* (1995)
* *[[மாயா பஜார் (1995 திரைப்படம்)|மாயா பஜார்]]* (1995)... சுவர்ணா
* *[[கோகுலத்தில் சீதை]]* (1996)... காவேரி (விருந்தினர் தோற்றம்)
* *[[பெரியதம்பி]]* (1997)... கண்ணம்மா
* *[[பொன்மானைத் தேடி]]* (1998)... பிரியா
* *[[ரோஜாக்கூட்டம்]]* (2002)... கிரண் 
* *[[ஷக்கலக்கபேபி]]* (2002) ... சூரவள்ளி
* *[[எனக்கு 20 உனக்கு 18]]* (2003)... பிரீத்தியின் மைத்துணி
* *[[ஜூட்]]* (2004) காயத்திரி
* *[[வர்ணஜாலம்]]* (2004)
* *[[சந்திரமுகி (திரைப்படம்)]]* (2005)... சுவர்ணா
* *[[ஒரு நாள் ஒரு கனவு]]* (2005)  ... மாயாவின் சகோதரி
* *[[திருப்பதி (திரைப்படம்)|திருப்பதி]]* (2006)
* *[[நீயும் நானும்]]* (2012)

## தொலைக்காட்சித் தொடர்கள்

* *யாகமா தியாகாமா - மைக்ரோ தொடர் மேக்ரோ சிந்தனைகள் - [[தமிழ்]] தொலைக்காட்சி தொடர்*
* *குணகளம் ரணகளம்-மைக்ரோ தொடர் மேக்ரோ சிந்தனைகல் - [[தமிழ்]] தொலைக்காட்சித் தொடர்*
* *அவிச்சரிதம்* (2004-2005) - மலையாள தொலைக்காட்சித் தொடர்
* *கடமட்டத்து கதனர்* (2004) - மலையாள தொலைக்காட்சித் தொடர்
* *அன்வேஷி* - மலையாள தொலைக்காட்சித் தொடர்
* *சதுரங்கம்* (2005-2006) - தமிழ் தொலைக்காட்சித் தொடர்
* *ஜனவரி* (2007) - மலையாள தொலைக்காட்சித் தொடர்
* *தேன்மொழியாள்* (2007) - தமிழ் தொலைக்காட்சித் தொடர்
* *மாயா மச்சிந்திரா* - தமிழ் தொலைக்காட்சி தொடர்
* *ஆகாஷதூத்து - மலையாள தொலைக்காட்சித் தொடர் - {காப்பக காட்சிகள்}*

## குறிப்புகள்
 

## வெளி இணைப்புகள்

*
* எம்.எஸ்.ஐ.யில் சுவர்ணா
* http://www.malayalachalachithram.com/profiles.php?i=7179
* http://entertainment.oneindia.in/celebs/suvarna-mathew.html 

பகுப்பு:தமிழ்த் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
எம். செல்லையா

**எம். செல்லையா** (*M. Chelliah*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். செல்லையா விருதுநகர் மாவட்டம் வத்திராயிருப்பில் 1927ஆம் ஆண்டு நவம்பர் 10ஆம் நாள் பிறந்தார். இவர் இந்திய தேசிய காங்கிரசு கட்சியினைச் சார்ந்தவர். 1962ஆம் நடைபெற்ற சென்னை மாநில சட்டமன்றத் தேர்தலில் திருவில்லிப்புத்தூர் தொகுதியில் இந்திய தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

 
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
அ. தங்கம்

**அ. தங்கம்** (*A. Thangam*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் திராவிட முன்னேற்றக் கழத்தினைச் சேர்ந்தவர். 1989 தமிழ்நாடு சட்டமன்றத் தேர்தலில் திருவில்லிபுத்தூர் தொகுதியில் திமுக வேட்பாளராக போட்டியிட்டுத் தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
குசராத் மத்தியப் பல்கலைக்கழகம்

**குசராத் மத்தியப் பல்கலைக்கழகம்** (*Central University of Gujarat*) இந்தியாவின் குசராத்து மாநிலம், காந்திநகரில் அமைந்துள்ளது. இந்திய பாரளுமன்றத்தின் மத்திய பல்கலைக்கழகங்கள் சட்டம் 2009 இன் அடிப்படையில் இப்பல்கலைக்கழகம் நிறுவப்பட்டது.

குசராத் மத்திய பல்கலைக்கழகத்தில் 16 பள்ளிகள், 14 கல்வித் துறைகள் மற்றும் 2 சிறப்பு மையங்கள் உள்ளன.

அறிவை உருவாக்குதல் மற்றும் பகிர்தல் செயல்களை மேம்படுத்தி வளர்த்தல் என்பதே மத்தியப் பல்கலைக்கழகத்தின் முக்கிய நோக்கங்களாகக் கருதப்பட்டன. ஒருங்கிணைந்த மற்றும் இடைநிலைப் படிப்புகளுக்கான சிறப்பு ஏற்பாடுகளைச் செய்வதற்கும், நாட்டின் வளர்ச்சிக்கு மனிதவளத்தைப் பயிற்றுவிப்பதற்கும், பயிற்சியளிப்பதற்கும், கற்பித்தல் மற்றும் கற்றலில் புதுமைகளை மேம்படுத்துவதற்கான பொருத்தமான நடவடிக்கைகளைத் தொடங்குவதற்கும், சமூக மற்றும் பொருளாதார நிலைமைகள் மற்றும் நலனை மேம்படுத்துவதில் சிறப்பு கவனம் செலுத்துவதற்கும் பல்கலைக்கழகம் உறுதிபூண்டுள்ளது.  மக்களின், குறிப்பாக அறிவுசார், கல்வி மற்றும் கலாச்சார வளர்ச்சியுடன் தொடர்பான திட்டங்களுடன் பல்கலைக்கழகம் நெருங்கிய தொடர்பு கொண்டு இயங்குகிறது.

இந்த பல்கலைக்கழகம் இந்தியாவின் ஒட்டுமொத்த தர வரிசையில் 60 ஆவது இடத்திலும், குசராத்தில் உள்ள அனைத்து பல்கலைக்கழகங்களின்  தரவரிசையில் 2016 ஆம் ஆண்டு  2 வது இடத்திலும் இருந்தது.
  
## குறிக்கோள்
சமூகம் மற்றும் தொழில் இடைமுகத்துடன் மாணவர்களுக்கு அறிவு மற்றும் வேலைவாய்ப்புக்கான உலகளாவிய தளத்தை வழங்குதல்.

## மத்தியப் பல்கலைக்கழக மசோதா 2009
பீகார், குசராத்து, அரியானா, இமாச்சலப் பிரதேசம், சம்மு காசுமீர், சார்க்கண்டு, கருநாடகம், கேரளம், ஒடிசா, பஞ்சாப், ராஜஸ்தான் மற்றும் தமிழ்நாடு மாநிலங்களில் தலா ஒரு புதிய மத்திய பல்கலைக்கழகத்தை உருவாக்குவதை மத்திய பல்கலைக்கழக மசோதா 2009 நோக்கமாகக் கொண்டுள்ளது.
சத்தீசுகர் மாநிலத்திலுள்ள குரு காசிதாசு விசுவவித்யாலயா, மத்தியப் பிரதேச மாநிலம் சாகரிலுள்ள அரிசிங் கவுர் விசுவவித்யாலயா, ஒடிசா மாநிலம் புவனேசுவரம் நகரிலுள்ள உட்கல் பல்கலைக்கழகம் , மற்றும் உத்தராகண்டம் மாநிலத்திலுள்ள ஏமாவதி நந்தன் பகுகுணா கார்வால் பல்கலைக்கழகம் ஆகியனவற்றை மத்தியப் பல்கலைக்கழகங்களாக மாற்றவும் முனைந்தது.

## மேற்கோள்கள்

## புற இணைப்புகள்
* Central University of Gujarat - Official website

பகுப்பு:காந்திநகர் மாவட்டம்
பகுப்பு:குஜராத்திலுள்ள பல்கலைக்கழகங்கள்
கோச் நினைவு மணிக்கூட்டுக் கோபுரம்

வலது|thumb|300x300px| மருத்துவ பீடக் கட்டிடமும் கின்சி சாலையில் உள்ள கோச் நினைவு மணிக்கூட்டுக் கோபுரமும் .
**கோச் நினைவு மணிக்கூட்டுக் கோபுரம்** (*Koch Memorial Clock Tower*) இலங்கையின் தலைநகர் கொழும்பில் அமைந்துள்ள கொழும்புப் பல்கலைக்கழகத்தின் மருத்துவ பீடத்திற்கு அடுத்த கின்சி சாலையில் அமைந்துள்ளது. இது கொழும்பு மருத்துவப் பள்ளியின் இரண்டாவது முதல்வரான மருத்துவர் ஈ. எல். கோச்சின் (1838-1877) நினைவாக 1881இல் கட்டப்பட்டது. இது இலங்கையின் தேசிய மருத்துவமனைக்கு முன்னால் நேரடியாக நிற்கிறது.

## வரலாறு
எட்வின் லாசன் கோச் 1838 நவம்பர் 29 ஆம் தேதி யாழ்ப்பாணத்தில், உள்ளூர் கண்காணிப்பாளரான ஜான் காட்ஃபிரைட் கோச், ஏஞ்செனிடா தோர்தியா ஆல்டன்சு என்பவர்களுக்கு மகனாகப் பிறந்தார். கோச் முதலில் கொல்கத்தாவில் உள்ள வங்காள மருத்துவக் கல்லூரியில் மருத்துவத் தகுதி பெற்றார். பின்னர், அபெர்டீன் பல்கலைக்கழகத்தில் மருத்துவத்தில் முனைவர் பட்டம் பெற்றார்.  சூலை 1862 இல் இவர் இலங்கை மருத்துவச் சேவையில் நுழைந்தார். கொழும்பு பொது மருத்துவமனையில் அறுவை சிகிச்சை நிபுணராகவும் இருந்தார் (இப்போது 'தேசிய மருத்துவமனை' என்று அழைக்கப்படுகிறது). கொழும்பு மருத்துவப் பள்ளி 1870 ஆம் ஆண்டில் திறக்கப்பட்டபோது கோச் அதன் முதல் விரிவுரையாளர்களில் ஒருவராக இருந்தார். 
## இறப்பு
1875ஆம் ஆண்டில் மருத்துவர் ஜேம்ஸ் லூஸின் அதன் முதல்வராக நியமிக்கப்பட்டார். திசம்பர் 20, 1877 அன்று பிணக்கூறு ஆய்ய்வு செய்தபோது ஏற்பட்ட காயம்  காரணமாக சீழ்பட்டு இறந்தார்.

## மரியாதை
இவர் "தைரியமான அறுவை சிகிச்சை நிபுணர் எனவும், வெற்றிகரமான மருத்துவர் எனவும், மகப்பேறியல் நிபுணர்" எனவும் பதிவு செய்யப்பட்டுள்ளார். மருத்துவர் ஜே.எல். வெண்டர்ஸ்ட்ராடனின் (கொழும்பு மருத்துவப் பள்ளியின் மற்ற விரிவுரையாளர்களில் ஒருவர்) முயற்சியின் மூலம் ஒரு மணிக்கூட்டுக் கோபுரத்தை நிர்மாணிப்பதற்காக பொதுமக்களிடமிருந்து 3000 இலங்கை ரூபாய் திரட்டப்பட்டது. அந்த நேரத்தில் இலங்கையின் ஆளுநராக இருந்த சர் ஜேம்ஸ் இலாங்டனும், அரசு சார்பாக ரூ. 5,000 நன்கொடையாக வழங்கினார். 

கடிகார கோபுரத்தின் கல்வெட்டில் "மருத்துவக் கல்லூரியின் முதல்வர் ஈ. எல். கோச்சின் (1838-1877) நினைவாக பொதுமக்களாலும், மருத்துவ அதிகாரிகளாலும் நிதியளிக்கப்பட்டு 1881இல் கட்டப்பட்டது" எனப் பொறிக்கப்பட்டுள்ளது.

## உசாத்துணை
*History of the Faculty of Medicine
பகுப்பு:இலங்கையில் மணிக்கூட்டுக் கோபுரங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்